I weekenden stak en 25-årig mand en køkkenkniv i brystet på en 45-årig mand på Næssundvej i Aalborg Øst. Manden var på udgang fra en fængselsstraf og var i følge vidner i kvarteret for at besøge moderen til sine to børn. I Himmerlands Andelsboligforening er man parat til at smide familien på gaden, hvis det viser sig at den 25-årige knivstikker har sin adresse i boligforeningen. - Indtil videre kender jeg kun sagen fra medierne, men hvis det viser sig at manden bor herude, og han bliver dømt for knivstikkeri, så kan jeg godt forestille mig, at vi vil forsøge at få familien sat på gaden, siger Ole Nielsen, der er forretningsfører for Himmerlands Andelsboligforening Og Himmerlands Andelsboligforening er tilsyneladende plaget af kriminelle lejere. For en måned siden røvede tre mindreårige drenge en købmand i området. Forretningsfører Ole Nielsen tror, at de tre røveres familier er lejere i boligforeningen. Hvis det holder stik, vil også de blive smidt ud. - Jeg har søgt aktindsigt i sagen hos politiet, men den kan jeg først få, når sagen er færdigbehandlet. Men hvis jeg har ret i, at familierne er lejere hos os, så vil vi forsøge at få dem smidt ud, siger Ole Nielsen. Himmerlands Boligforening henviser til at Brabrand Boligforening har fået landsretten ord for, at der i orden at smide lejere på gaden, hvis familien har børn, der bliver dømt for alvorlig kriminalitet.
En boligforening I Aalborg er så træt af kriminelle lejere, at man nu er parat til at smide dem og deres familier på gaden.